**ამბროლაურის მუნიციპალიტეტის მეორე მოწვევის საკრებულოს**

**მეჩვიდმეტე რიგგარეშე სხდომის**

**ო ქ მ ი №14**

*ქ. ამბროლაური, ბრატისლავა რაჭის ქ. N11 20 ივლისი 2022 წელი.*

ამბროლაურის მუნიციპალიტეტის მეორე მოწვევის საკრებულოს მეჩვიდმეტე რიგგარეშე სხდომა მოწვეულ იქნა ამბროლაურის მუნიციპალიტეტის საკრებულოს 2017 წლის 14 ნოემბრის N01 დადგენილების - ,,ამბროლაურის მუნიციპალიტეტის საკრებულოს რეგლამენტის“ მე-20 მუხლის პირველი პუნქტის, 2022 წლის 15 ივლისის ამბროლაურის მუნიციპალიტეტის მერის ზვიად მხეიძის N:76-762219696 წერილის (რეგისტრაციის ნომრით N:12-77221992-77 თარიღი 18.07.2022წ.) და ამბროლაურის მუნიციპალიტეტის მეორე მოწვევის საკრებულოს თავმჯდომარის ასლან საგანელიძის 2022 წლის 18 ივლისის N:ბ77.77221993 ბრძანების შესაბამისად.

სხდომას ესწრებოდა საკრებულოს სრული და სიითი შემადგენლობიდან (30 წევრიდან) 25 წევრი: ასლან საგანელიძე, დავით ხუციშვილი, დავით გოგსაძე, პაატა მაჭანკალაძე, ბაქარ ბაკურაძე, თენგიზ გელოვნიშვილი, ელიზბარ კობახიძე, სიმონი ჭელიძე, ამირან ლომთაძე, სოსო ჭელიძე, ლევან ქვათაძე, ლევან ჯმუხაძე, ელევნორა ბედენაშვილი, ბექა ოშხერელი, მაია კაციტაძე, ესმა მაისაშვილი, გიორგი მურუსიძე, დავით მიქიაშვილი, მურმან ქველიძე, ბაკურ სანთელაძე, ნინო ჯოხაძე, ბეჟან დარახველიძე, ლელა რობაქიძე, ანა გურგენიძე, მაკა გოცირიძე. აგრეთვე სხდომას ესწრებოდა ამბროლაურის მუნიციპალიტეტის მერის მოადგილე დავით გოგლიძე, მერიის ეკონომიკისა და ქონების მართვის სამსახურის უფროსის გიორგი გოძიაშვილი, მერიის შესყიდვების სამსახურის შესყიდვების განყოფილების უფროსის ფატი კერესელიძე, გაზეთის ,,ამბროლაურის მოამბე“ რედაქტორი დალი დარახველიძე.

სხდომას თავმჯდომარეობდა ამბროლაურის მუნიციპალიტეტის მეორე მოწვევის საკრებულოს თავმჯდომარე ასლან საგანელიძე.

ასლან საგანელიძე მიესალმა სხდომის დამსწრე წევრებს, მოწვეულ სტუმრებს, მადლობა მოუხადა საკრებულოს წევრებს მობრძანებისთვის და აღნიშნა, რომ რიგგარეშე სხდომა გაიმართა მერის ინიცირებით. ბიუროს გადაწყვეტილებით საკითხები საკრებულოს კომისიებზე განხილვის გარეშეა გამოტანილი საკრებულოს სხდომაზე.

ასლან საგანელიძემ დადასტურა ქვორუმის არსებობა, დასამტკიცებლად საკრებულოს წარუდგინა

დ ღ ი ს წ ე ს რ ი გ ი

1. ,,ამბროლაურის მუნიციპალიტეტის საკუთრებაში არსებული სოფ. კვაცხუთში მდებარე შენობის (ს/კ 86.03.24.004) 80 კვ.მ. ფართის პირდაპირი განკარგვის წესით, დროებითი სარგებლობის უფლებით, უსასყიდლო უზუფრუქტის ფორმით, ა(ა)იპ "ვაულტ ნიუსი"-სთვის (ვაულუტ აკადემი) ს/ნ 405383785 გადაცემაზე ამბროლაურის მუნიციპალიტეტის მერისათვის თანხმობის მიცემის შესახებ''

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი გიორგი გოძიაშვილი - ამბროლაურის მუნიციპალიტეტის მერიის პირველადი სტრუქტურული ერთეულის, ეკონომიკისა და ქონების მართვის სამსახურის უფროსი*

2. „ამბროლაურის მუნიციპალიტეტის საკრებულოსა და მერიის სამსახურეობრივი სარგებლობის ტრანსპორტისათვის საწვავის განაწილების შესახებ“ ამბროლაურის მუნიციპალიტეტის საკრებულოს 2017 წლის 08 დეკემბრის N20 განკარგულებაში ცვლილების შეტანის თაობაზე''

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი გიორგი გოძიაშვილი - ამბროლაურის მუნიციპალიტეტის მერიის პირველადი სტრუქტურული ერთეულის, ეკონომიკისა და ქონების მართვის სამსახურის უფროსი*

3. ,,ამბროლაურის მუნიციპალიტეტის სოფელ იწაში შიდა სასოფლო გზების რეაბილიტაციის სამუშაოების შესყიდვის შესახებ“ ხელშეკრულების დადებაზე ამბროლაურის მუნიციპალიტეტის მერისათვის თანხმობის მიცემის შესახებ’’

*მომხსენებელი ზვიად მხეიძე - ამბროლაურის მუნიციპალიტეტის მერი*

*თანამომხსენებელი ბელა აბაიშვილი - ამბროლაურის მუნიციპალიტეტის მერიის პირველადი სტრუქტურული ერთეულის, შესყიდვების სამსახურის უფროსი*

კენჭისყრის შედეგად მომხრე:25; წინააღმდეგი: არცერთი, დამტკიცდა დღის წესრიგი.

1. **მოისმინეს:** ამბროლაურის მუნიციპალიტეტის მერიის ეკონომიკისა და ქოენების მართვის სამსახურის უფროსის გიორგი გოძიაშვილის მოხსენება ,,ამბროლაურის მუნიციპალიტეტის საკუთრებაში არსებული სოფ. კვაცხუთში მდებარე შენობის (ს/კ 86.03.24.004) 80 კვ.მ. ფართის პირდაპირი განკარგვის წესით, დროებითი სარგებლობის უფლებით, უსასყიდლო უზუფრუქტის ფორმით, ა(ა)იპ "ვაულტ ნიუსი"-სთვის (ვაულუტ აკადემი) ს/ნ 405383785 გადაცემაზე ამბროლაურის მუნიციპალიტეტის მერისათვის თანხმობის მიცემის შესახებ''

*პროექტი თან ერთვის*

გიორგი გოძიაშვილმა წარადგინა პროექტი და აღნიშნა, რომ ეს არის აკადემია, რომელიც ,,ჯიტასთან“ პარტნიორობით ინოვაციური პროექტების განხორცილების ხელშესაწყობად, მუნიციპალიტეტთან გაფორმებული მემორანდუმის საფუძველზე, ტრენინგებს ატარებს. მათი მუშაობის გასაგრძელებლად საჭიროებენ ფართს და წარმოდგენილია პროექტი, რომლის მიღების შემდეგ გადაეცემათ სოფელ კვაცხუთში ფართი.

ამირან ლომთაძემ დასვა შეკითხვა ვინ არის ამ აკადემიის დამფუძნებელი, ორგანიზაცია თუ პიროვნება?.

დავით გოგლიძემ და გიორგი გოძიაშვილმა განმარტეს რომ კერძო პირის მიერ დაფუძნებული ა(ა)იპ-ია, რომელმაც მოიპოვა გრანტი, უზრუნველყოს შენობის გადაცემის შემდეგ მის გარემონტებას, აპარატურის შეძენას და პროექტის დასრულების შემდეგ მუნიციპალიტეტს დარჩება, მოწესრიგებული შენობა და გადმოეცემა აპარატურაც.

ასლან საგანელიძემ ისაუბრა აკადემიის მუშაობაზე, მათ მიერ გადამზადებულ სკოლის დამამთავრებელი კლასის მოსწავლეებზე, სტუდენტებზე, მათი მუშაობის პრინციპებზე და გეგმებზე. აღნიშნა, რომ აღნიშნული შენობა კარგია, დაუტვირთავია, მოწესრიგდება, მათი მუშაობის პერიოდში მოვლილი იქნება და არ აღმოჩნდება უყურადღებობით ცუდ მდგომარეობაში. მსგავსად ამისა სხვა სოფლებში არსებული ასეთი დაუტვირთავი შენობების დატვირთვაზეც უნდა ვიზრუნოთ.

ესმა მაისაშვილმა ისაუბრა ადამიანების მიერ შენობების და ტერიტორიების დაზიანების, დაბინძურების საკითხებზე.

ასლან საგანელიძემ აღნიშნა, რომ პროექტი მხარდასაჭერია და ხელშესაწყობია ასეთი ინიციატივები.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ,,ამბროლაურის მუნიციპალიტეტის საკუთრებაში არსებული სოფ. კვაცხუთში მდებარე შენობის (ს/კ 86.03.24.004) 80 კვ.მ. ფართის პირდაპირი განკარგვის წესით, დროებითი სარგებლობის უფლებით, უსასყიდლო უზუფრუქტის ფორმით, ა(ა)იპ "ვაულტ ნიუსი"-სთვის (ვაულუტ აკადემი) ს/ნ 405383785 გადაცემაზე ამბროლაურის მუნიციპალიტეტის მერისათვის თანხმობის მიცემის შესახებ'' განკარგულების დამტკიცების საკითხს.

კენჭის ყრის შედეგად მომხრე:25; წინააღმდეგი: არცერთი;

**გადაწყვიტეს:** დამტკიცდეს ,,ამბროლაურის მუნიციპალიტეტის საკუთრებაში არსებული სოფ. კვაცხუთში მდებარე შენობის (ს/კ 86.03.24.004) 80 კვ.მ. ფართის პირდაპირი განკარგვის წესით, დროებითი სარგებლობის უფლებით, უსასყიდლო უზუფრუქტის ფორმით, ა(ა)იპ "ვაულტ ნიუსი"-სთვის (ვაულუტ აკადემი) ს/ნ 405383785 გადაცემაზე ამბროლაურის მუნიციპალიტეტის მერისათვის თანხმობის მიცემის შესახებ'' განკარგულება.

1. **მოისმინეს:** ამბროლაურის მუნიციპალიტეტის მერიის ეკონომიკისა და ქონების მართვის სამსახურის უფროსის გიორგი გოძიაშვილის მოხსენება „ამბროლაურის მუნიციპალიტეტის საკრებულოსა და მერიის სამსახურეობრივი სარგებლობის ტრანსპორტისათვის საწვავის განაწილების შესახებ“ ამბროლაურის მუნიციპალიტეტის საკრებულოს 2017 წლის 08 დეკემბრის N20 განკარგულებაში ცვლილების შეტანის თაობაზე''

*/პროექტი ოქმს თან ერთვის/*

გიორგი გოძიაშვილმა აღნიშნა, რომ მუნიციპალიტეტის ავტომობილებისთვის განკუთვნილი საწვავის ლიმიტები არ იცვლება, იცვლება მხოლოდ ავტომობილები, ახალი ავტომობილების შეძენის გამო, ხოლო ძველი ავტომობილების განპირობება ჯერჯერობით არ გადაწყვეტილა.

სოსო ჭელიძემ აღნიშნა, რომ პროექტის პირველი პუნქტის ,,ა“ ქვეპუნქტის ცვლილებაც უნდა აისახოს წარმოდგენილ პროექტში.

გიორგი გოძიაშვილმა აღნიშნა, რომ ტექნიკური პრობლემა იყო და სხდომაზე სრულადაა წარმოდგენილი ცვლილება, ასახულია ,,ა“ პუნქტის ცვლილებაც.

ასლან საგანელიძემ აღნიშნა, რომ კენჭისყრაზე სრულყოფილი ცვლილების პროექტის განხილვა მოხდება.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა „ამბროლაურის მუნიციპალიტეტის საკრებულოსა და მერიის სამსახურეობრივი სარგებლობის ტრანსპორტისათვის საწვავის განაწილების შესახებ“ ამბროლაურის მუნიციპალიტეტის საკრებულოს 2017 წლის 08 დეკემბრის N20 განკარგულებაში ცვლილების შეტანის თაობაზე'' განკარგულების დამტკიცების საკითხს.

კენჭის ყრის შედეგად მომხრე:25; წინააღმდეგი: არცერთი;

**გადაწყვიტეს:** დამტკიცებულ იქნეს „ამბროლაურის მუნიციპალიტეტის საკრებულოს, მერიისა და მუნიციპალური წყალსადენის სისტემის საკომუნიკაციო მომსახურებისთვის ყოველთვიური ხარჯის ზღვრული ოდენობის დამტკიცების შესახებ“ ამბროლაურის მუნიციპალიტეტის საკრებულოს 2017 წლის 08 დეკემბრის N21 განკარგულებაში ცვლილების შეტანის თაობაზე განკარგულების პროექტი.

1. **მოისმინეს:** ამბროლაურის მუნიციპალიტეტის მერიის შესყიდვების სამსახურის შესყიდვების განყოფილების უფროსის ფატი კერესელიძის მოხსენება ,,ამბროლაურის მუნიციპალიტეტის სოფელ იწაში შიდა სასოფლო გზების რეაბილიტაციის სამუშაოების შესყიდვის შესახებ“ ხელშეკრულების დადებაზე ამბროლაურის მუნიციპალიტეტის მერისათვის თანხმობის მიცემის შესახებ’’

*/პროექტი ოქმს თან ერთვის/*

ფატი კერესელიძემ განმარტება გააკეთა წარმოდგენილ საკითხზე. აღნიშნა, რომ გზების რეაბილიტაციის თანხები მთავრობიდან გამოიყო, პროქტის განხორციელების ვადა 3 წელია და 2024 წელში დასრულდება, ჩატარებულია ტენდერი, შესყიდვის ღირებულებიდან გამომდინარე პრეტენდენტმა უნდა წარმოადგინოს საგარანტიო, რომლის წარმოდგენის ვადა განსაზღვრულია და საკრებულოს გადაწყვეტილებით მერზე თანხმობის მიცემის შემდეგ საგარანტიოს წარმოდგენისთანავე გაფორმდება ხელშეკრულება.

ასლან საგანელიძემ განმარტა, თუ რომელ მონაკვეთს მოიცავს პროექტით წარმოდგენილი გზის სარეაბილიტაციო სამუშაოები, თუ კეთილსინდისიერი აღმოჩნდება გამარჯვებული პრეტენდენტი და წინსწრებით შეასრულებს სამუშაოებს, თანხების ანაზღაურება შესაძლებელი იქნება. ეს გზა მნიშვნელოვანია, ალტერნატიული გზაა სალოს გზის.

ელიზბარ კობახიძემ დასვა შეკითხვა თუ რა პროცედურები მიმდინარებს სალოს გზის მოწესრიგებისთვის?

დავით გოგლიძემ აღნიშნა, რომ ტენდერი გამოცხადდა სალოს გზის რეაბილიტაციისთვის, მაგრამ ტენდერის პირობები შეუსრულებლობის გამო ხელშეკრულების გაფორმება ვერ მოხერხდა.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ,,ამბროლაურის მუნიციპალიტეტის სოფელ იწაში შიდა სასოფლო გზების რეაბილიტაციის სამუშაოების შესყიდვის შესახებ“ ხელშეკრულების დადებაზე ამბროლაურის მუნიციპალიტეტის მერისათვის თანხმობის მიცემის შესახებ’’ განკარგულების პროექტის დამტკიცების საკითხს.

კენჭის ყრის შედეგად მომხრე:25; წინააღმდეგი: არცერთი;

**გადაწყვიტეს:** დამტკიცებულ იქნეს ,,ამბროლაურის მუნიციპალიტეტის სოფელ იწაში შიდა სასოფლო გზების რეაბილიტაციის სამუშაოების შესყიდვის შესახებ“ ხელშეკრულების დადებაზე ამბროლაურის მუნიციპალიტეტის მერისათვის თანხმობის მიცემის შესახებ’’ განკარგულების პროექტი.

ასლან საგანელიძემ განცხადება გააკეთა 21 ივლისის ღონისძიების თაობაზე, ანსამბლ ,,ერისიონის“ კონცერტის ჩატარების თაობაზე.

ანა გურგენიძემ აღნიშნა, რომ მოწესრიგდა სკვერები, რაც ძალიან კარგია, უნდა მოხდეს მოწესრიგებული გარემოს შენარჩუნება, არ დაზიანდეს, გაკეთდეს გამაფრთხილებელი წარწერები ან კამერები, რომ მოხდეს სკვერების დაცვა.

დავით გოგლიძემ აღნიშნა, რომ დასრულდება ყველა სამუშაოები, მისი დაცვისთვის ვიზრუნებთ დამატებითი კამერების მოწყობას.

ასლან საგანელიძემ საკრებულოს მიაწოდა ინფორმაცია საკრებულოში შემოსული წერილების თაობაზე, რომელიც ეხება ადგილების სახელდებას, კერძოდ მოსახლეობის მოთხოვნაა ბაჩანა ბრეგვაძის და დავით სხირტლაძის სახელები მიენიჭოს ადგილებს. ქალაქში 22 ქუჩაა, რომლის სახელების შეცვლის საკითხი ყოველთვის აქტუალური იყო, თუმცა სულ წინააღმდეგობას იწვევდა, არის ჩიხები რომლებიც ქუჩებად გადაკეთდა და საჭიროებს სახელდებას. რაც შეეხება აბრების შეძენას და ქუჩებზე მოწყობას, პასუხისმგებლობას იღებს ამის თაობაზე ,,ლიბერთი“ ბანკი, რითაც ბანკი რეკლამას იკეთებს, მაგრამ ქალაქისთვის მნიშვნელოვანი საქმე გაკეთდება. სასურველია, აბრებზე დატანილი იყოს აგრეთვე ბანკის სარეკლამო ლოგოსთან ერთად მუნიციპალიტეტის გერბი თუ ეს კანონმდებლობით არ არის დაუშვებელი, ან რაიმე სიმბოლო.

ბაკურ სანთელაძემ აღნიშნა, რომ ბიუჯეტის შესაბამისად მოხდება ეტაპობრივად ქალაქის ქუჩების აბრების დამზადება და მოწყობა.

ელიზბარ კობახიძემ საკრებულოს მიულოცა კიდევ ერთი სპორტსმენის გამარჯვება და აღნიშნა, რომ მათ მხარდასაჭერად, წასახალისებლად და დასაფასებლად მოვაწყოთ ყველა გამარჯვებულის ფოტოებით ბილბორდები.

ესმა მაისაშვილმა ისაუბრა ახალგაზრდების გამარჯვებაზე და მათი აღიარებისთვის და მხარდაჭერისთვის მუნიციპალიტეტს მოუწოდა მეტი აქტიურობისთვის.

სხდომის ოქმს სხდომის [აუდიო ჩანაწერი CD დისკზე](file:///C:\Users\teona.ghudumidze\Desktop\2021%20წლის%20საკრებულოს%20ახალის%20მასალები\სხდომის%20ოქმები\საკრებულოს%20სხდომის%20ოქმები\2022%20წლის%20ოქმები\17.06.2022w..m4a) ჩაწერილი თან ერთვის.

საკრებულოს თავმჯდომარემ, სხდომის თავმჯდომარემ, ასლან საგანელიძემ სხდომა დასრულებულად გამოაცხადა.

ამბროლაურის მუნიციპალიტეტის

მეორე მოწვევის საკრებულოს თავმჯდომარე ასლან საგანელიძე